CELEX: 62012CN0614
Language: fi
Date: 2012-12-31 00:00:00
Title: Asia C-614/12: Ennakkoratkaisupyyntö, jonka Debreceni Munkaügyi Bíróság (Unkari) on esittänyt 31.12.2012 — Dutka József v. Mezőgazdasági és Vidékfejlesztési Hivatal

20.4.2013   
            
            
               FI
            
            
               Euroopan unionin virallinen lehti
            
            
               C 114/23
            
         Ennakkoratkaisupyyntö, jonka Debreceni Munkaügyi Bíróság (Unkari) on esittänyt 31.12.2012 — Dutka József v. Mezőgazdasági és Vidékfejlesztési Hivatal
   (Asia C-614/12)
   2013/C 114/34
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Debreceni Munkaügyi Bíróság
   
      Pääasian asianosaiset
   
   
      Kantaja: Dutka József
   
      Vastaaja: Mezőgazdasági és Vidékfejlesztési Hivatal
   
      Ennakkoratkaisukysymykset
   
   
               1)
            
            
               Pannaanko sellaisella kansallisella lainsäädännöllä, jonka mukaan työ- tai palvelussuhde voi päättyä tai se voidaan päättää yksipuolisella toimella Euroopan unionin perusoikeuskirjan 51 artiklan c kohta Euroopan unionista tehdyn sopimuksen 6 artikla ja kyseisen perusoikeuskirjan 30 artikla huomioon ottaen asianmukaisesti täytäntöön?
            
         
               2)
            
            
               Jos ensimmäiseen kysymykseen vastataan myöntävästi, onko Euroopan unionin perusoikeuskirjan 30 artiklaa tulkittava siten, että siinä kielletään työ- tai palvelussuhteen perusteeton päättäminen tai että siinä määrätään tällaisesta kiellosta vaatimalla, että toimenpiteen perustelut esitetään selvästi asiakirjassa, jolla edellä mainittu suhde päätetään, siten, että työntekijä voi varmistua niiden todenperäisyydestä ja uskottavuudesta?
            
         
               3)
            
            
               Jos näin on, onko Euroopan unionin perusoikeuskirjan 30 artikla esteenä sellaiselle kansalliselle säännökselle, jolla kyseiselle jäsenvaltiolle annetaan mahdollisuus perusteluja esittämättä irtisanoa (erottaa) työntekijä ja jolla tämä mahdollisuus annetaan yksinomaan sellaisten oikeussuhteiden osalta, joissa valtio toimii työnantajana viranomaistensa välityksellä?